Exqrch/javanese-Komodo-pixelgpt huggingface dataset:
Tillerson nampa posisi dhuwur tanggal 1 Januari 2006 nalika ketua umum lan CEO Lee Raymond kang wis suwé mengku kalungguhan, pensiun
Anggota dirèksi ExxonMobil saiki ya iku:
Unilever Unilever ( NYSE: UN) LSE: ULVR) iku sawijining prusahaan multinasional kang mrodhuksi barang konsumèn kang markasé dumunung ing Rotterdam, Walanda
Prusahaan iki diadegaké taun 1930
Prusahaan iki duwé karyawan cacahé 206.000 jiwa
Mrodhuksi panganan, ombènan, dat kanggo resik-resik, lan barang-barang konsumèn pribadi
Paheman Padagangan Donya Organisasi Perdagangan Donya (basa Inggris: WTO, "World Trade Organization") iku organisasi internasional kang ngawasi sakèhing pasetujon kang nata "aturan perdagangan" ing anatara anggotané (WTO, 2004a)
Diadegaké tanggal 1 Januari 1995 kanggo ngganti GATT, pasetujon sawisé Perang Donya II kanggo ngilangaké candhetan perdagangan internasional
Prinsip lan pasetujon GATT dijupuk saka WTO, kang tugasé ndaftar lan ngembangaké
WTO minangka penerus Organisasi Perdagangan Internasional (ITO, "International Trade Organization")
ITO disetujoni déning PBB sajeroning Konferensi Dagang lan Karyawan ing Havana sasi Maret 1948, nanging ditutup déning Senat AS (WTO, 2004b)
WTO duwé markas ing Jenewa, Switserlan
Direktur Jendral saiki ya iku Pascal Lamy (wiwit 1 September 2005)
Ing taun 2005 organisasi iki duwé 149 nagara anggota
Kabèh anggota WTO diwajibaké mènèhi siji lan sijiné status nagara paling disenengi, saéngga pawèwèh kauntungan kang diwènèhaké déning sawijining anggota WTO marang nagara liya kudu diwènèhaké marang kabèh anggota WTO (WTO, 2004c)
Ing pungkasan taun 1990-an, WTO dadi target protès obahan antiglobalisasi.
Maret 2008 22 Maret - Ma Ying-jeou, kandidat Kuomintang, menangaken Pemilihan Présidhèn ing Taiwan, Républik China.(sumber) 20 - Yves Leterme dipunlantik dados Mahamantri Bèlgi sasampunipun mangsa formasi 9 sasi
Clarke 19 - Penulis fiksi èlmiyah lan ngèlmuwan kondhang Inggris, Arthur C
Clarke, séda ing Sri Langka mawa yuswa 90 taun
(sumber) 16 - Dinten Riyadi Minggu Palem kanggé umat Kristen
14 - Gègèr ing Tibet, démonstrasi sampun wonten wiwit 10 Maret
(sumber) 12 - Lazare Ponticelli, veteran pungkasan Prancis Perang Donya I, kawiyosan Italia, séda ing Le Kremlin-Bicêtre, Prancis mawa yuswa 110 taun.(sumber) 8 - Koalisi pamaréntah "Barisan Nasional" menang pemilu parlemen ing Malaysia, nanging gagal nyepeng mayoritas 2/3 ing "Dewan Rakyat Malaysia"
(sumber) Dmitry Medvedev 2 - Dmitry Medvedev menangaken Pemilihan Umum Présidhèn ing Ruslan
Majorca Majorca (Basa Spanyol lan Basa Catalan) iku pulo kang gedhé dhéwé ing Spanyol
Pulo iki dumunung ing Sagara Tengah lan minangka péranganing Kapuloan Balearik (Basa Catalan: "Illes Balears", Basa Spanyol: "Islas Baleares")
Kayadéné pulo-pulo ing Kapuloan Balearik liyané, Ibiza (Catalan: "Eivissa"), Formentera, lan Minorca (Catalan/Spanish: "Menorca"), pulo iki misuwur dadi tujuan turis
Ing Jerman lan Inggris, pakèt turisme kang diwiwiti sasi Mèi 1952, Majorca tetep dadi tujuan turis kang populèr
Wiwit taun 1960, panggonan iki dadi sinonim kanggo turisme masal
Jeneng Majorca asal saka tembung Latin "insula maior", "pulo kang luwih gedhé"; banjur owah dadi "Maiorica"
Sacara administrasi pulo iki kapérang dadi sawatara munisipal:
Tawon Tawon iku saklompok gedhé gegremet sing dikenal amarga seneng urip nglompok utawa mbentuk koloni sanajan sajatiné ora kabèh sifaté kaya mangkono
Tawon sing urip ndhéwé ora ing golongan mau tawon solitèr
Tawon kalebu ing suku/familia Apidae (ordho Hymenoptera: gegremet kanthi swiwi slaput)
Ing donya ana kira-kira 20.000 spésies tawon sing bisa tinemu ing saben bawana, kejaba Antartika
Minangka gegremet, tawon nduwé telung pasang sikil lan rong pasang swiwi
Tawon nggawé susuhé ing ing dhuwur wukir, ing wit kayu lan ing gendhèng omah
Susuhé digawé saka malam sing ana ing awaké
Tawon mangan nektar kembang lan serbuk sari
Ing sawijining golongan tawon utawa koloni, ana pambagéyan tugas selaras karo wangun awaké, yaiku:
Kompi Kompi iku tataran ékan militèr kang dumadi saka 100 nganti 250 prajurit
Lumrahé kompi kapérang dadi telu utawa papat peleton, nanging bab iki béda-béda gumantung nagara lan jinis ékan anggota kompi
Loro nganti enem kompi lumrahé diwadhahi sajeroning siji batalyon
Komandan Kompi (Dan Ki) lumrahé diwengku déning prajurit kanthi pangkat Kapten
Sajeroning ékan infanteri, ana telung warna kompi, kang disarujukaké karo fungsiné, ya iku Kompi Senapan (Kipan), Kompi Markas (Kima), lan Kompi Bantuan (Kiban)
Kompi Senapan disiapaké kanggo operasi lapangan, kanthi panjurung Kompi Bantuan
Persenjataan Kompi Bantuan luwih abot tinimbang persenjataan Kompi senapan
Saliyané persenjataan perorangan kaya kang digawa déning prajurit Kompi Senapan, persenjataan Kompi Bantuan isih ditambah nganggo senapan mesin sedang (SMS), mitraliur, lan mortir
Kompi Mandhiri ing lingkungan TNI-AD
Kompi Mandhiri utawa "Kompi Berdiri Sendiri" dicekak (BS) sajeroning TNI-AD iku ora dumunung ana sangisoré batalyon nanging ana ing sangisoré Divisi, Brigade, Komando Teritorial utawa "Badan Pelaksana Khusus" (Balakpus) TNI-AD antarané: Kompi Nubika Direktorat Zeni, Kompi Jihandak Direktorat Zeni ana ing sangisoré komando Direktorat Zeni TNI-AD , Kompi Kavaleri Panser ing Kodam Diponegoro, Udayana, Brawijaya
Conto Kompi berdiri sendiri liyané: Kompi Keséhatan, Kompi Kavaleri Intai, Kompi PHB, Kompi Benghar, Kompi POM-AD ing Divisi Infanteri 2 Kostrad, Kompi Perhubungan ing Korem 072/Pamungkas, lsp
Angkatan Dharat Inggris biyasa njenengaké kompi senapan kanthi aksara (lumrahé A, B, lan C)
Kompi ing Inggris dipanggedhèni déning pangkat Mayor, lan dibantu déning pangkat Kapten
Nanging wiwit Perang Donya II kompi senapan wiwit dipanggedhèni déning Kapten waé
Sajeroning militèr Amérikah Sarékat, kompi infanteri biyasa dipérang dadi telung peleton senapan lan siji peleton senjata berat
Kompi tank biyasa dumadi saka telung peleton tank lan unsur komando
Kompi infanteri AS uga dipanggedhèni déning prajurit kanthi pangkat kapten.
Batalyon Batalyon iku tataran ékan militèr kang dumadi saka loro nganti enem kompi, kang biyasa dibawahi prajurit kanthi pangkat Letnan Kolonèl
Istilah batalyon béda-béda ing sawenèh nagara
Sawijining batalyon racaké minangka péranganing siji rèsimèn, grup, utawa brigade, gumantung saka sistem organisasi kang dianggo.
Batalyon infanteri Batalyon infanteri utawa dicekak Yonif iku tataran ékan dhasar tempur ing sangisoré brigade utawa rèsimèn kang dumadi saka Markas, Kompi Markas (lumrahé dumadi saka Peleton (Ton) angkudan, kasehatan, komunikasi utawa perhubungan, perbekalan lan liyané), Kompi Senapan (racaké telung Kompi) lan Kompi Bantuan (ngoperasèkaké senapan mesin berat, mortir, STTB, senjata lawan tank lsp)
Batalyon infantri bisa dadi pérangan taktis saka sawijining brigade lan bisa uga madeg dhéwé (mandhiri) kanthi tugas taktis lan administrasi
Cacahé personil batalyon infanteri kurang luwih 700 nganti 1000 prajurit, batalyon racaké dibawahi prajurit kanthi pangkat Mayor (senior) utawa Letnan Kolonel
Sajeroning siji batalyon racaké ana 3-6 kompi
Sajeroning nyusun sawijining yonif, TNI-AD migunakaké Tabel Organisasi Peralatan - Rangka Organisasi Infanteri utawa TOP-ROI
Ana rong jinis Batalyon infanteri ya iku: Penomeran batalyon
Batalyon Infanteri duwé jeneng lan kodhe kesatuan wujud 3 digit angka
Angka pisanan nuduhaké Kodhe Kodam dumunungé batalyon mau, déné loro digit pungkasan nuduhaké angka urutan batalyon mau
Conto: Batalyon Infanteri ing wewengkon Jawa Tengah lan DIY migunakaké kodhe awal 4, diwiwiti saka Batalyon Infanteri 401/Banteng Raiders (saiki owah dadi Batalyon 400/Raiders), nganti Batalyon 413-Bremoro
Sanadyan mangkono sajeroning sawijining Kodam angka rong digit pungkasan dudu wujud sawijining urutan kang baku, sebab ana Yonif kang wis dilikuidasi, kaya ta Yonif 402, Yonif 404, lan Yonif 409
Katelu Yonif mau wis ora ana sajeroning struktur organisasi Kodam IV/Diponegoro
Saliyané Batalyon Infanteri kang dumunung ing sangisoré komando TNI AD, isih ana 9 Batalyon Infanteri Marinir kang ana ing sangisoré komando Korps Marinir TNI AL
Batalyon Infanteri ing Indonesia
!No !Jeneng !Jeneng anyar !Markas !Katrangan
Batalyon kavaleri Béda saka Batalyon infanteri, Batalyon Kavaleri (dicekak Yonkav) iku cacahé personil ora tansah dumadi saka 600-1000 personel
Ukuran Batalyon kanggoné Korps kang migunakaké baret ireng iki racaké migunakaké gunggungé kendaraan kang diduwèni, contoné dumadi saka saméné tank utawa saméné panser
Unsur persenjataan utama Yonkav ana loro, ya iku tank lan panser
Ana Yonkav kang persenjataané mirunggan panser utawa mirunggan tank waé, utawa gabungan kaloroné
Conto Yonkav kang persenjataané mung awujud tank: Yonkav 1/Kostrad
Déné kang mirunggan panser, contoné Yonkav 7/Panser Khusus Kodam Jaya
Conto kang gabungan: Yonkav 9/Serbu (Kodam Jaya), Yonkav 4/Serbu (Kodam III/Siliwangi)
Sanadyan mangkono, Yonkav kang wujud unsur gabungan panser lan tank iku wangun kang paling umum
Saliyané iku isih ana uga ékan kavaleri liya ya iku wangun kompi kavaleri madeg dhéwé (mandhiri) utawa detasemen kavaleri ing lingkungan TNI-AD
Batalyon Kavaleri racaké dumadi saka 3 Kompi Pemukul, lan 1 Kompi Markas
Markas Kompi Batalyon Kavaleri racaké nyebar ing sawatara kutha
Contoné: Batalyon Kavaleri 2/Turangga Ceta kang markasé dumunung ing Ambarawa duwé kompi kang markasé ing Yogyakarta
Saliyané Kesatuan Batalyon Kavaleri kang ana ing sangisoré struktur komando TNI-AD, ana uga Kesatuan Resimen Kavaleri kang ana ing sangisoré Korps Marinir TNI-AL.
Brigade Bregada iku tataran ékan militèr sangisoré divisi, kang dumadi saka 1.500 nganti 5000 personil, kang dibawahi Bregadir utawa Kolonèl
Sawijining bregada kawangun saka loro nganti papat batalyon, kang racaké wujud telu batalyon unsur tempur, unsur bantuan tempur lan unsur bantuan administrasi
Bregada bisa dipadhakaké utawa béda karo rèsimèn, gumantung sistem kang dianggo déning siji nagara
Jumlah kakuatan personel kurang leuwh 3000 nganti 5000 personil
Amarga minangka ékan tempur kang relatif gedhé, mula nalika ngayahi tugas operasi ing tingkat bregada, kesatuan mau bisa mandhiri, lengkap kanthi unsur Bantuan Tempur (Banpur) lan Bantuan Administrasi (Banmin) dhéwé
Koordinasi Banpur lan Banmin ana ing ngisoré unit dhéwé ya iku Detasemen Markas, dibawahi Komandan Detasemen Markas Dandema
Sajeroning organisasi TNI-AD, bregada wektu iki mung ana ing bregada sepandri, ya iku ing ékan Kostrad utawa Kodam
Susunan kang mèmper bregada uga ana ing struktur Kopassus kang karan Grup
Kanggo tataran bregada kanthi jeneng liya resimen ana ing Korps Artileri ya iku Resimen Artileri Medan 1 lan Resimen Artileri Medan 2 ing Kostrad, Resimen Artileri Pertahanan Udara ing Kodam Jaya, Korps Zeni ing Resimen Zeni Konstruksi
Wektu iki ana loro bregada kang ana ing struktur Kodam, ya iku Brigif-1 Pengaman Kutha krajan/Jaya Sakti ing Kodam Jaya lan Bregada Infanteri 15 Kujang II ing Kodam III Siliwangi
Déné kang liyané ana ing struktur Kostrad akèhé ana enem bregada sepandri
Ing Wadya Inggris, bregada dianggo minangka formasi taktis paling cilik wiwit rong abad kapungkur
Sajeroning bregada sepandri lan legunder, rèsimèn dianggo minangka panglumpukan administratif batalyon
Sajeroning Wadya Amérikah Sarékat, bregada padha utawa rada luwih gedhé saka rèsimèn
Mawa jumlah saradhadhu saka 1.500 nganti 3.500 wong.
Divisi (militèr) Divisi minangka ékan tempur militèr gedhé dhéwé, kang duwé kakuwatan penuh
Sacara operasional, divisi duwé kesatuan-kesatuan tempur, sarta unsur pendukungé, ya iku bantuan tempur lan bantuan administrasi, kang ana sajeroning garis komando divisi mau, dadi ora perlu nekakaké saka komando liya ing sajabané divisi
Divisi duwé unsur tempur dhéwé (infanteri, kavaleri lan artileri), uga nduwé unsur bantuan tempur (Bataliyon Zeni, Bataliyon Perhubungan, lan Bataliyon Peralatan), sarta unsur bantuan administrasi dhéwé (perbekalan, angkudan, kasehatan, pulisi militèr, lll).
Mayor Mayor iku pangkat sajeroning kamilitèran kanggo perwira tingkat menengah
Lumrahé pangkat iki persis sadhuwuré pangkat Kaptèn lan persisi sangisoré Letnan Kolonèl
Lumrahé, Mayor kalebu kategori perwira "Level 4" (O-4), sanadyan ana uga sistem kang nggolongaké Mayor minangka Level 3 (conto sajeroning sistem kapangkatan NATO)
Ing Indonésia, Mayor iku pangkat paling cendhèk ing jenjang perwira menengah, kang dianugerahaké marang kaptèn kang éntuk promosi munggah pangkat
Pangkat Mayor ing TNI setara karo Komisaris Pulisi ing Kepulisian Républik Indonésia (Polri)
Sebutan pangkat iki asalé saka pangkat "majoor" sajeroning katentaraan Hindia Walanda utawa "het Koninlijke Nederlands(ch)-Indische Leger" (KNIL)
Wong pribumi Hindia Walanda/Indonésia kang naté ngancik pangkat iki ing jaman semana mung siji, ya iku Urip Sumohardjo, kang sabanjuré ing jaman perang kemerdekaan Indonésia (1945-1949) mengku kalungguhan minangka Kepala Staf Tentara Nasional Indonésia (TNI) kanthi pangkat Jenderal Mayor wiwit pembentukan Tentara Keamanan Rakyat, Tentara Républik Indonésia (TRI), nganti séda kanthi pangkat pungkasan Letnan Jenderal ing tanggal 17 November 1948.
Tangga nada mayor Sajeroning téori musik, skala mayor utawa tangga nada mayor iku skala diatonik
Skala iki kasusun saka wolung not
Interval antara not kang urut-urutan sajeroning skala mayor ya iku 1, 1, 1/2, 1, 1, 1, 1/2
Tangga nada minor Sajeroning téyori musik, tangga nada minor utawa skala nada minor iku salah siji saka tangga nada diatonik
Tangga nada iki kasusun saka wolung not
Interval antara not kang urut-urutan ing tangga nada minor (asli) ya iku: 1, 1/2, 1, 1, 1/2, 1, 1 Contoné, tangga nada A minor iku: A, B, C, D, E, F, G, A' Tangga nada minor bisa dianggep mode musik kaenem sajeroning tangga nada mayor
Tangga nada minor kadhangkala dianggep duwé swara kang kapara luwih sedhih dibandingaké karo tangga nada mayor
Tandha mula tangga nada minor
Tangga nada minor migunakaké tandha mula kang padha dengan tangga nada mayor; tanda mula kang sarujuk karo pola interval sawijining tangga nada minor alami dianggep tandha mula kanggo tangga nada minor mau
Tangga nada mayor lan minor kang duwé tandha mula padha karan "relatif"; dadi tangga nada C mayor minangka "mayor relatif" saka tangga nada A minor, lan tangga nada C minor dadi "minor relatif" saka tangga nada Es mayor
Tangga nada mayor relatif saka sawijining tangga nada minor ditentokaké kanthi ngunggahaké nada tonika tangga nada minor mau sak nada lan sak seminada (telu setengah langkah), ya iku kanthi interval terts minor
Yèn tandha mula sawijining tangga nada, umpamané G mayor, dumadi saka siji kres, tangga nada minor relatifé, E minor, uga duwé siji kres minangka tandha mula
Tabel ing ngisor iki nuduhaké jumlah tandha mula kanggo tangga nada minor lan tangga nada mayor relatifé
Jinis tangga nada minor
Tangga nada minor melodi mudhun
Tangga nada minor melodhi mudhun dikasilaké mung saka kunci signature perbandhingan mayor, kadhangkala dikenali minangka "natural minor"
Tangga nada natural minor paling ringkes ya iku A natural minor: A B C D E F G A' Bab iki karan tangga nada minor melodhi mudhun amarga sok dipigunakaké kanthi mudhun saka tonik
Tangga nada minor melodhi munggah
Tangga nada minor melodhi munggah diwangun kanthi ngundhakaké tangga nada not ka-6 lan ka-7 (utawa, ngratakaké tahap katelu saka tangga nada utama)
Cara iki dipigunakaké, mligi, kanggo garis munggah
Conto, sajeroning kunci A minor, melodhi tangga nada minor munggah: A B C D E F# G# A' Tangga nada minor harmonis
Minor harmonik diwangun kanthi ngunggahaké tangga nada minor ing not ka-7
Conto, sajeroning tangga nada A minor, harmonik tangga nada minor ya iku: A B C D E F G# A' Tangga nada iki dipigunakaké kanggo ngasilaké harmoni amarga tangga nada mau ngandut kord dominan utama lan sub-dominan minor.
Lètnan Satu Lètnan satu utawa dicekak Lettu, iku tandha pangkat ing jenjang perwira pertama sajeroning kemilitèran ing Indonésia
Dunungé sak tingkat sadhuwuré letnan dua lan sak tingkat ing ngisoré pangkat Kaptèn.
Lètnan Kolonèl Lètnan Kolonèl (Lètkol) iku tandha pangkat ing jenjang perwira menengah sajeroning kemilitèran ing Indonésia, satingkat karo Ajun Komisaris Besar Pulisi sajeroning Kepulisian Républik Indonésia/Polri
Samangsa panjajahan Walanda, dikenal kanthi sebutan "Overste" sajeroning ketentaraan Hindia Walanda utawa ' Koninklijk Nederlands-Indisch Leger"/KNIL.
Kolonèl Kolonèl iku kepangkatan sajeroning jenjang perwira menengah ing lingkungan kemilitèran Indonésia
Ing jaman Orde Baru, jenjang kepangkatan iki uga dianggo ing lingkungan Polri
Kepangkatan iki dilambangaké nganggo gambar kembang melati telu
Jabatan struktural kanthi pangkat iki antarané kalungguhan "Danrem" (Komandan Resort Militèr)
Jenjang kepangkatan iki setara karo Komisaris Besar ing kepangkatan Polri.
Paus Benediktus XVI Paus Benediktus XVI, asma resminipun "Benedictus PP
XVI" ing basa Latin, (miyos kanthi asma Joseph Alois Ratzinger tanggal 16 April 1927 ing Marktl am Inn, Bayern, Jerman), kapilih minangka Paus Gréja Katulik Roma tanggal 19 April 2005 lan njabat dumugi 28 Fèbruari 2013 lumantar pamunduran dhiri
Panjenenganipun punika Biskop Roma, pamimpin Nagara Kitha Vatikan lan Gréja Katulik Roma kalebet Gréja Katulik Wétan salebetipun komuni kaliyan Takhta Suci
Palantikan minangka Paus kanthi resmi dipunlampahaken lumantar Misa Palantikan Paus tanggal 24 April 2005
Ing yuswa 78 taun, panjenenganipun punika Paus paling sepuh ingkang dipunlantik salebetipun 275 taun pungkasan wiwit Paus Klemens XII (ingkang kapilih nalika taun 1730 ing yuswa 3 wulan langkung sepuh saking Ratzinger)
Benediktus XVI wujud Paus turunan Jerman sepindhah wiwit Paus Adrianus VI (1522-1523) ingkang dipunwiyosaken ing wewengkon pérangan Jerman Kuna ingkang sapuniki dados péranganing nagari Walandi
Paus pungkasan ingkang asalipun saking Jerman Modhèrn punika Paus Viktor II ingkang tilar donya nalika taun 1057
Benediktus XVI wujud Paus Jerman kaping wolu salebetipun sajarah wiwit Paus turunan Jerman pisanan Paus Gregorius V
Paus pungkasan ingkang gadhah sesebutan kapausan Benediktus, Paus Benediktus XV, tugas minangka paus wiwit taun 1914 dumugi 1922 nalika mangsa Perang Donya I
Nalika tanggal 11 Fèbruari 2013, Benediktus XVI ngedalaken wara-wara pamunduran piyambakipun minangka paus amargi alasan kaséhatan
Panjenenganipun nélakaken badhé lenggah ing posisi paus dumugi tanggal 28 Fèbruari 2013
Kanthi pranyatan puniki, panjenenganipun punika paus kaping tiga salebetipun sajarah kapausan Katulik Roma ingkang mundurkan dhiri
Paus Yohanes Paulus II Paus Yohanes Paulus II (asma aslinipun Karol Józef Wojtyła, miyos ing Wadowice, Polen tanggal 18 Mèi 1920 lan séda tanggal 2 April 2005), punika Paus, Biskop Roma, lan kepala Gréja Katulik Roma wiwit 16 Oktober 1978 dumugi sédanipun
Panjenenganipun ugi pamimpin Negari Kitha Vatikan, nagari berdaulat kanthi wiyar paling alit ing donya
Paus Yohanes Paulus II dipunangkat ing yuswa 58 taun ing taun 1978
Panjenenganipun punika Paus non-Italia sepindhah wiwit Paus Adrianus VI, ingkang njawat antawis taun 1522-1523
Panjenenganipun merangi kuminisme, kapitalisme ingkang boten kakendhalèni lan panindhesan pulitik
Panjenenganipun kanthi tegas nglawan aborsi lan mbéla pandhekatan Gréja Katulik Roma ingkang langkung tradhisional marang seksualitas manungsa
Panjenenganipun sampun nglampahi lawatan manca nageri langkung saking kaping 100 lan narik kawigatosan masarakat ingkang ageng
Sasanèsipun punika wekdal tugasipun minangka Paus punika ingkang nomer tiga paling lami ing sajarah, sasampunipun Paus Pius IX lan Santo Petrus
Ing taun 1989, panjenenganipun dhateng ing Indonésia
Kitha-kitha ingkang dipuntedhaki inggih punika Jakarta, Medan (Sumatra Lèr), Yogyakarta (Jawa Tengah lan DIY) lan Dili (Timor Wétan)
Komentaripun sasampunipun dhateng ing Indonésia inggih punika: "Boten wonten nagari ingkang toléran kados Indonésia ing donya." ["sic"] Paneras
Tanggal 19 April 2005 Kardinal Joseph Ratzinger saking Jerman kapilih minangka pamimpin énggal Vatikan sasampunipun konklaf ingkang laminipun kalih dinten
Ratzinger milih asma regnal Paus Benediktus XVI
Ensiklik Paus Yohanes Paulus II.
Parikesit (kalawarti) Parikesit iku kalawarti abasa Jawa sing kababar déning PT Media Widya Trimitra Jakarta
Kalawarti iki terbit sasasi pisan (sasèn) kanthi wujud kang béda karo kalawarti lumrahé, ya iku ukurané kang cèkli (kwarto).
Brigadir Jéndral Brigadir Jéndral (sok dicekak Brigjèn) iku pangkat paling cendhèk sajeroning tataran perwira tinggi ing sawatara nagara, lumrahé sak tingkat sadhuwuré Kolonèl lan sak tingkat sangisoré Mayor Jéndral
Sering kadadéan ing sawatara nagara migunakaké pangkat Mayor Jéndral (kanthi bintang siji) minangka pangkat paing cendhèk banjur Lètnan Jéndral (bintang loro, Colonel General (bintang telu) lan Jènderal (bintang papat)
Asal mula migunakaké tembung Brigadir
Pangkat "brigadir jéndral" bisa dilacak marang asalé saka militèr ing Éropah, ya iku Brigadir Jéndral (diprasajakaké dadi "Brigadir"), ngomandoni sawijining Brigade ing lapangan
Pangkat iki nyebar menyang saindhenging donya ing abad kaping 18 déning Amérikah Sarékat, sarta Krajan Karajan Manunggal
Sajeroning Angkatan Laut, pangkat Brigadir Jéndral setaraf karo pangkat Commodore, sanadyan ing sawatara nagara dipigunakaké uga pangkat Rear Admiral
Brigadir Jéndral ing TNI
Brigadir Jéndral iku pangkat paling endhèk ing tataran perwira tinggi ing TNI Angkatan Dharat, saliyané iku "Brigadir Jéndral" dianggo uga déning Korps Marinir, TNI Angkatan Laut
Kang nyandhang pangkat iki nganggo tandha pangkat kanthi bintang siji
Pangkat iki setara karo Laksamana Pertama ing lingkungan TNI Angkatan Laut (saliyané Korps Marinir) lan Marsekal Pertama ing lingkungan TNI Angkatan Udara.
Takerharja, Salakura, Lamongan Takerharjo, mujudaken satunggaling dhusun ingkang dumunung wonten Kacamatan Selokuro, Kabupatèn Lamongan, Provinsi Jawi Wétan, Indonésia
Dusun Takerharjo wewatesan kaliyan dhusun Banyubang wonten sisih lèr, Kabupatèn Gresik wonten sisih wétan lan sisih kidul, déning wonten sisih kilèn wewatesan kaliyan dhusun Solokuro, Kacamatan Solokuro
Kaliyan masarakat saindenging dhusun, Takerharjo kasebat Takeran utawi Keran.
Parté Komunis Indonésia Parté Kuminis Indhonésia (PKI) iku parté pulitik ing Indhonésia kang duwé idéologi kuminis lan diadegaké ing taun 1921 ing kutha Semarang
Sajeroning sajarah, PKI wis tau ngraman marang papréntahan kolonial Walanda ing taun 1926, ndhalangi pemberontakan PKI Madiun ing taun 1948 lan dianggep ndhalangi pemberontakan G30S ing taun 1965
Kuminisme ing Indhonésia kawanuhaké déning wong nasionalis radhikal saka Landa H.F.J.M
Sneevliet kang teka ing tlatah Indonésia sapreludadi pégawai kantor dhagang ing Semarang ing taun 1913
Ora patia cetha tujuané teka, nanging dhèwèké bisa ndeleng yèn Indonésia bisa dadi tlatah suburé Kuminisme
Ing wulan Mèi 1914 H.F.J.M Sneevliet karo kanca-kancané J.A Bransterder, H.W
Baars nyengkuyung ambangun kelompok ISDV "(Indische Social Dhémokratische Vereeniging)" ing Semarang
Kelompok Marsix pertama ing Asia Tenggara
Ing wulan Oktober, ing taun iku uga nggawé médhia massa, arané MEDIA BEBAS duwé éditor Bergsma, Sneevliet lan A
Ing taun 1917 Sneevliet lan kanca-kancané wis duwé prabawa kang kuat
Anggota-anggotané ISDV disusupaké ing kelompong kondhang Sarékat Islam
Anggoné nyusupaké anggota ing Sarékat Islam saya suwé sang saya gedhé nganti Sarékat Islam pecah, lan dipérang dari rong kelompok, diarani Sarékat Islam Merah lan Sarékat Islam Putih
Anggotané Sarékat Islam Putih ya iku saka angggota Sarékat Islam kang isih saktujuan ora kacampur karo paham Kuminis
Kelompok Sarékat Islam kang wis kacampur karo paham Kuminis, mecah dadi Sarékat Islam Merah
Pangarsaning Komitèrn taun 1923 Tan Malaka nglaporaké yèn Perserikatan Kuminis ing Hindia Walanda wis nganti kuwasani 20 sèksi ing Sarèkat Islam lan diandharaké yèn saka 100.000 anggota Si, ana 30.000 anggota kang aktip dadi anggota Kuminis
Jalaran anggotane komhnis saya radhikal, ora saithik wong kang dadi kuminis ditangkapi déning pamarintah Hindia Belandha
Ing taun 1923, Darsono anggota anyar Kuminis mandhégani panggabungan anggota Kuminis
Saya suwé PKI kasil nyebarake "kuminisme" ing tlatah Indonésia
Kejaba ngunu, PKI uga durung bisa ngontrol kadisiplinan uga ideologiné para anggotané
Panindakan kejem déning papréntahan Landa marang aksi-aksi Sarékat Rakyat njalari dianakaké Kongrès PKI ing wulan Désèmber 1924 ing Kotagedé, Yogyakarta
Ing kongrès iku diputusaké nglebur Sarékat Rakyat ing PKI